বামৈ ইউনিয়ন

বামৈ ইউনিয়ন লাখাই উপজেলার একটি ইউনিয়ন। বর্তমান উপজেলার কেন্দ্রস্থল এবং বিস্তীর্ণ ফসলের মাঠ ও শহুরে জীবনের সংমিশ্রণ এই ইউনিয়নটি। লাখাই উপজেলার বর্তমান উপজেলা কার্যালয়টিও এই ইউনিয়নেই অবস্থিত। ইউনিয়নের বর্তমান চেয়ারম্যান হচ্ছেন হাজী আজাদ হোসেন ফুরুক এ ইউনিয়নে উপজেলা পরিষদ ছাড়াও লাখাই থানা, হাসপাতাল, ডিজিটাল টেলিফোন এক্সচেঞ্জ, পোষ্ট অফিস, সোনালী ব্যাংক, কৃষি ব্যাংক, ব্র্যাক সহ বিভিন্ন এনজিও অফিস, একটি কলেজ এবং অন্যান্য ব্যবসা প্রতিষ্ঠান আছে। কৃষি, মৎস্য ছাড়া ও এ অঞ্চলের অনেক মানুষ ঢাকা ও দেশের অন্যান্য অঞ্চলে হোটেল ব্যবসা সহ বিভিন্ন চাকুরীতে কর্মরত আছেন। এই ইউনিয়নের মাঝে অনেক রকম প্রতিষ্ঠান এখন গড়ে ওঠছে। এরই মাঝে আছে এনজিও ৫টি এবং জলমহাল আছে-৫টি,পুলিশ স্টেশন ১টি, চিকিৎসা কেন্দ্র ৩টি, তাছাড়া- মসজিদ- ১৬টি। ঈদগাহ-৫টি। কবরস্থান-২৫টি। মন্দির-১০ টি। আশ্রম-২টি। শ্মশান-৩টি। বামৈ ইউনিয়ন হবিগঞ্জ জেলার লাখাই উপজেলার মধ্য স্থানে অবস্থিত একটি ইউনিয়ন। এই ইউনিয়নের উত্তরে বুল্লা ইউনিয়ন, দক্ষিনে মোড়াকরি ও মুড়িয়াউক ইউনিয়ন, পূর্বে মুড়িয়াউক ও বুল্লা ইউনিয়ন এবং পশ্চিমে লাখাই ইউনিয়ন অবস্থিত। লাখাই উপজেলা শহর থেকে বামৈ ইউনিয়নের দূরত্ব প্রায় ৫.৫ কিলোমিটার। এ ইউনিয়নটির আয়তন প্রায় ৭,১১৩ একর। এই ইউনিয়নের অফিসটি বামই মৌজার ৬০নং জে,এলস্থিত ৩০০৪নং খতিয়ানের ৬০৯৪নং দাগের ০.১৭ একর জমির উপর লাখাই-বামৈ রাস্তার উত্তর পার্শ্বে নিজস্ব ভূমিতে অবস্থিত। এ ইউনিয়ন পরিষদে ১জন নির্বাচিত চেয়ারম্যান, ০৩ জন সদস্য(সংরক্ষিত আসন), ০৯ জন (পুরুষ) সদস্য এবং ০১ জন সেক্রেটারী দায়িত্ব পালন করে আসছেন। তিনটি গ্রাম নিয়ে এ ইউনিয়নটির প্রসাশনিক এলাকা বিস্তৃত। গ্রামগুলো হচ্ছে বামৈ, ভাদিকারা, নোয়াগাঁও। ইউনিয়ন তথ্য বাতায়ন অনুয়ায়ী মোট জনসংখ্যা ২৭,৪৪১ জন। এ ইউনিয়নে ২টি উচ্চ বিদ্যালয়, ৬টি প্রাথমিক বিদ্যালয় এবং বেশ কয়েকটি কওমী মাদ্রাসা এবং কয়েকটি কিন্ডারগার্টেন আছে। শিক্ষার হার ৪০%। এই ইউনিয়নে শিক্ষা প্রতিষ্ঠানের মাঝে দেখা যায়- কলেজ আছে- ১টি মাধ্যামিক বিদ্যালয়-২টি প্রাথমিক বিদ্যালয় -২টি বেসরকারী প্রাথমিক বিদ্যালয়- ২টি মাদ্রাসা- ৫টি লাখাই উপজেলার উল্লেখযোগ্য মাধ্যমিক বিদ্যালয় সমূহের মধ্যে একটি বামৈ উচ্চ বিদ্যালয় ইউনিয়নের বামই গ্রামে অবস্থিত। ৭ কিলোমিটার কাঁচা রাস্তা, ৩ কিলোমিটার পাকা রাস্তা এবং ২ কিলোমিটার নৌ-পথ নিয়ে ইউনিয়নটি অন্যান্য ইউনিয়ন ও উপজেলার সাথে যোগাযোগ রক্ষা করে চলছে। সন্তদাস কাঠিয়াবাবা ছিলেন একজন হিন্দু ধর্মের নিম্বার্ক সম্প্রদায়ের প্রধান মহন্ত বৈষ্ণব চতুঃ সম্প্রদায়ের শ্রী মহন্ত ও ব্রজবিদেহী মহন্ত। তিনি জমিদার বংশে ছিলেন। তিনি কলকাতা হাইকোর্টের বিচারপতি ছিলেন। তার পূর্বের নাম ছিল তারা কিশোর শর্মা চৌধুরী। তিনি বামৈ গ্রামে অবস্থিত স্কুল, কলেজ এবং হাসপাতাল তৈরীর জন্য ভূমি ও অর্থ দান করেন। বাংলার প্রথম নিম্বার্ক মহন্ত শ্রী শ্রী ১০৮স্বামী সন্তদাস কাঠিয়া বাবার গোপালজী রাধাবিহারী আশ্রম ইউনিয়নের বামৈ গ্রামের সরকারি হাসপাতালের পার্শ্বে অবস্থিত। বিশ্বশান্তির প্রবক্তা সাধু দয়ানন্দের অমৃত মন্দির ইউনিয়েনর বামই গ্রামে অবস্থিত। বাংলার ঐতিহ্যবাহী মরমী সাধক ও বাউল গানের কবি শেখ ভানু শাহের মাঝার এই ইউনিয়নের ভাদিকারা গ্রামের অবস্থিত। বামই বড় বাজার বামই চক বাজার বামই পশ্চিম মহল্লার বাজার ভাদিকারা জেলখানা বাজার কালাউক বাজার বামই পূর্বগ্রাম গরুর বাজার সিলেট বিভাগ হবিগঞ্জ জেলা লাখাই উপজেলা ১৯৮৩ সালে লাখাইকে থানায় উন্নীত করার পর অত্র থানার মূল কার্যক্রম পরিচালিত হত কালাউক থেকে। সেই সুবাদে উক্ত থানার জুডিশিয়াল কার্যক্রমের সুবিধার্থে ভাদিকারা গ্রামে একটি জেলখানা প্রতিষ্ঠা করা হয়। পরবর্তীতে থানা স্থানান্তরিত হওয়া জেলখানাটি বর্তমানে অব্যবহৃত অবস্থায় পড়ে আছে। "বামই ইউনিয়ন পরিষদ বর্তমান চেয়ারম্যান"। ১ জুন ২০১৬। ১৩ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০১৯।  "বাংলাদেশ পরিসংখ্যান ব্যুরো"। www.bbs.gov.bd (ইংরেজি ভাষায়)। Archived from the original on ২০১৯-০৪-২৭। সংগ্রহের তারিখ ২০১৯-০৭-১৩। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "গ্রামভিত্তিক লোক সংখ্যা"। bamoiup.habiganj.gov.bd। ১৩ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০১৯।  "এক নজরে বামৈ ইউনিয়ন"। bamoiup.habiganj.gov.bd। ১৩ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০১৯।  "যোগাযোগ ব্যবস্থা"। bamoiup.habiganj.gov.bd। ১৩ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০১৯।  সুফি দার্শনিক কবি শেখ ভানু। তরফদার মুহাম্মদ ইসমাঈল। ২০০৪।  অফিসিয়াল ওয়েবসাইট